વેલિંગ્ટનઃ પ્રવાસી દક્ષિણ આફ્રિકા અને ન્યૂઝીલેન્ડ વચ્ચે અહીં શરૂ થયેલી બીજી ક્રિકેટ ટેસ્ટ મેચના પ્રથમ દિવસે દક્ષિણ આફ્રિકાના બોલર્સની સુંદર બોલિંગ સામે ન્યૂઝીલેન્ડના બેટ્સમેનો વામણા પુરવાર થયા હતા, પરંતુ પાંચમા ક્રમે બેટિંગ કરવા આવેલા હેનરી નિકોલસે ડુમિનીની બોલિંગમાં આઉટ થતાં પહેલાં ૧૬૧ બોલમાં ૧૫ ચોગ્ગા સાથે શાનદાર ૧૧૮ રન ફટકારી ન્યૂઝીલેન્ડની ટીમનો રકાસ ખાળ્યો હતો. જોકે દક્ષિણ આફ્રિકાના પાર્ટટાઇમ સ્પિનર ડુમિનીના બોલિંગ તરખાટ (૪૭ રનમાં ચાર વિકેટ) સામે ન્યૂઝીલેન્ડનો દાવ ૨૬૮ રનમાં સમેટાઈ ગયો હતો.